
(MORE OR LESS) 


O Acum 25 minute * 18 Vizualizari 4) 5 Timp de citire 


ŞTIRE: „Un juriu de la tribunalul federal din Manhattan a stabilit, vineri seară, verdictul privind despăgubirile pe 
care Donald Trump trebuie să i le plătească scriitoarei E. Jean Carroll pentru afirmaţiile publice defăimătoare 
la adresa ei făcute de fostul președinte în 2019, relatează CNN. Juriul a stabilit că Donald Trump trebuie să-i 
plătească lui Carroll 83,3 milioane de dolari în despăgubiri, ca urmare a afirmațiilor publice pe care le-a făcut 
în anul 2019, moment în care a acuzat-o pe scriitoare că minte în privința acuzațiilor de viol la adresa sa.” (DC 
NEWS. ro, 27 ianuarie 2024) 

Deci, s-o luăm cu începutul... o doamnă, jurnalistă de profesie, zice că în 1996... sau... în fine, poate la 
sfârșitul lui 1995 -că așa a fost de dureros încât nu mai știe exact- a fost agresată sexual de un mascul care 
era atunci un puternic om de afaceri... însă, ca să vezi lovitură, când brusc i-a revenit dânsei memoria și a 
revăzut în minte cu cât sadism a agresat-o bruta, el era deja, întâmplător, președinte în LICURICIA MARE! Să 
vedeţi cum s-a întâmplat nenorocirea... deci, la ieșirea dintr-un magazin din New York, dânsa a dat nas în nas 
cu omul de afaceri care, glumind, că nu știu ce... că nu știu cum..., i-a cerut sprijinul ca să cumpere un cadou 


pentru o altă doamnă. Reclamanta a zis că să-l sprijine, din bunătate, ca să nu greșească omul... nu-și mai 


aduce aminte exact ce dorea acela să cumpere... parcă o pălărie... sau o geantă, așa ceva... și culmea, tot 
răscolind prin rafturi, au ajuns la raionul lenjerie, unde s-a pus problema ca doamna să probeze obiectul de 


< 2) f Y in d 32 > 


Jos colanţii pâna sâ apuce reclamanta sa-și dea seama ce se intâmplă (atenţie! doamnelor care ați purtat 
vreodată așa ceva și aţi zis că e o soluție bună anti-viol, fiind știut despre colanţi că sunt din punct de vedere 
al eficacităţii un fel de centură de castitate, deoarece până reușește ăla să-i tragă în jos de pe fundul victimei, 
îi piere cheful de viol) pac! incidentul a și avut loc! Nici n-a putut doamna să reacționeze... și magazinul era 
gol-goluț, cred... nimeni, nicăieri ca s-o apere! Imaginaţi-vă apoi ce s-a petrecut după abominabila faptă... 
femeia a fost nevoită să-și tragă colanții, să-și aranjeze coafura... şi avea și poșeta de cadou... sau pălăria 
proaspăt probată, ce era să facă? Cred că i-a dat obiectul violatorului, că mergea ăla la o aniversare şi nu se 
putea duce cu mâna goală. Și-apoi? O fi ieșit violatorul primul din cabină? Sau o fi fost galant și a tras 
perdeluţa ca să iasă victima prima? Doamna nu ne povestește, deși, zic, ar fi fost interesant de știut. 

Ei, și au trecut de atunci vreo 23-24 de ani însă femeia a rămas cu această durere nevindecată în suflet, și s-a 
gândit că o bună soluţie de exorcizare ar fi să scrie despre această teribilă încercare într-o carte dedicată 
sexului frumos. Zis și făcut, însă președintele LICURICIEI a zis că nu-i adevărat, că nici n-o știe pe victimă și 
că, oricum, nu-i genul lui! Aoleu! Deci, nu numai viol, ci și defăimare! Pentru viol (până la urmă s-a stabilit în 
instanţă că a fost numai o „agresiune sexuală”), nefericita victimă care susţine că s-a luptat cu monstrul, nu 
glumă, în cabina de probă, deși totul „a durat mai puţin de trei minute”, a primit 5 milioane de parai... Dar, se 
vede treaba, agresiunea ca agresiunea... în schimb, defăimarea costă mult! Onorata instanţă a stabilit prețul 
defăimării la 83,3 milioane, adică de vreo opt ori mai mult decât ceruse înlăcrimata victimă! Măi să fie... așa 
reparaţie mai zic și eu! 

Ca urmare, eu propun ca din cei 83,3 milioane de parai, să i se dea doamnei care acum o sută de ani... 
pardon, 25 de ani... a fost înghesuită într-o cabină de la mall de nu știu cine (poate că nici nu era președintele 
LICURICIEI, cum să-ţi mai aduci aminte după atâta amar de vreme? ... poate era Elon Musk, că și ăla, dacă-l 
pune dracu' să defăimeze, poate scăpa din buzunar zeci de milioane de parai fără să se aplece după ei... asta 
ca să nu mai spun că poate nici n-a înghesuit-o, ci i-a spus „pardon, nu eşti genul meu”, retrăgându-se din 
cabină, și-atunci e mult mai grav, deoarece ofensa e totală...) exact atât cât a cerut, iar restul milioanelor să se 
împartă, frățește, între juraţi și judecător. Așa ar fi corect- că doar s-au străduit și dânșii... 

Autor: Luminita Arhire 

P.S. Opinia mea este că și fostul președinte (poate și viitorul...) al LICURICIEI MARI poate s-o dea pe doamna 
în judecată pentru „defăimare”... Adică, ce înseamnă, citez: „incidentul a durat mai puţin de trei minute”? Păi, 
se poate, tovărăşico, așa afront? 

